פיליפ מקסס

פיליפ מקסס (צרפתית: Philippe Mexès; נולד ב-30 במרץ 1982 בטולוז שבצרפת) הוא כדורגלן עבר צרפתי ששיחק בעמדת הבלם. מקסס החל את הקריירה שלו בקבוצה הנוער של טולוז בגיל 15 עבר לאוקזר. ב-2003 זכה עימה בגביע הצרפתי. ביוני 2004 חתם בקבוצת רומא ל-4 שנים. מאוחר יותר התברר כי הדבר נעשה בניגוד לרצונם של אנשי אוקזר שלא אישרו למקסס לנהל משא ומתן עם מועדון אחר, עקב כך הושעה השחקן אך חזר לרומא באופן זמני. ב-12 בספטמבר 2004 ערך את הופעת הבכורה שלו במדי רומא במשחק ליגה נגד פיורנטינה. בפברואר 2005 ערער מקסס על ההשעייה אך הערעור נדחה והשחקן הושעה עד אפריל. בסופו של דבר שני המועדונים סיכמו על העברתו של מקסס לרומא עבור 7 מיליון אירו. אחרי עונה קשה, את עונת 2005/2006 החל מקסס על הספסל. ההתנהגות בלתי הולמת של רומא ברכישת מקסס, המועדון הושעה בשנת 2005 מלחתום עם שחקנים אחרים פרט לשחקנים חופשיים אך באוגוסט 2006 הסתיים העונש. עקב המחסור בשחקני רכש, מקסס הפך לשחקן מפתח בקבוצה של לוצ'יאנו ספלטי. מקסס שיחק בתשעה מתוך עשרה משחקים אפשריים בגביע אופ"א. רומא סיימה במקום החמישי בסרייה א' שמוביל למוקדמות גביע אופ"א, אך עקב רשת הטיית המשחקים באיטליה שגררה אחריה עונשי הורדת נקודות, רומא סיימה את העונה במקום ה-2 שמוביל לשלב הבתים של ליגת האלופות. בעונת 2006/2005 הפך מקסס לאחד משחקני המפתח של רומא ביחד עם כריסטיאן קיבו בהגנה. באותה עונה מקסס הגיע עם רומא עד לרבע גמר ליגת האלופות, זכייה בגביע האיטלקי ומקום שני בליגה. בקיץ 2007 חתם מקסס על חוזה חדש ל-4 שנים כאשר הוא ירוויח 4.5 מיליון אירו. גם בעונה זאת רומא הגיע עד לרבע הגמר כאשר היא נעצרה על ידי מנצ'סטר יונייטד שעתידה לזכות במפעל בסיום העונה. בליגה, רומא צמצמה פער 11 נקודות עם אינטר וסופו של דבר סיימה במקום שני אחרי אינטר, חזרה שלוש נקודות. מקסס הגיע עם רומא עד לגמר הגביע שנה שנייה ברציפות כאשר הוא גם הבקיע באותו משחק אותו רומא ניצחה 1-2 וזכתה בגביע שנה שנייה ברציפות. בעונת 2009/2010 מקסס איבד את מקומו בהרכב לניקולאס בורדיסו שהגיע בקיץ של אותה שנה, אך סייע לרומא לסיים בחלק העליון של הטבלה. בתחילת עונת 2010/2011 חזר להרכב הקבוצה. ב-10 במאי 2011 פרסמה מילאן הודעה לפיה מקסס יעבור למועדון לקראת עונת 2011/2012. את משחקו הראשון במילאן שיחק במשחק ידידות נגד קבוצת הנוער, בו גם נפצע לאחר 45 דקות ונעדר כחודשיים וחצי. ב-26 באוקטובר 2011 ערך את הופעת הבכורה שלו בליגה במדי מילאן, בו ניצחה מילאן 1-4 את פארמה. ב-21 בנובמבר 2012 כבש שער במספרת מחוץ לרחבה במסגרת ליגת האלופות נגד אנדרלכט. (. בסיום עונת 2014/2015 האריך את חוזהו במילאן בעונה אחת. בצעירותו השתייך מקסס לסגל הנבחרות הצעירות של צרפת. ב-2002 קיבל את זימון הבכורה שלו לנבחרת הבוגרת מאמן הנבחרת דאז ריימונד דומנק, אך לא היה חלק משמעותי בנבחרת. לאחר הכישלון במונדיאל 2010 התמנה לורן בלאן למאמן הנבחרת. תחת הנהגתו של בלאן, קיבל מקסס את חלוצת ההרכב בנבחרת ביחד עם עדיל ראמי הוא ייצב את ההגנה של צרפת. ב-25 במרץ 2011 הבקיע את שער הבכורה שלו במדי הנבחרת במסגרת משחק ידידות נגד לוקסמבורג. מקסס השתתף עם הנבחרת ביורו 2012. מקסס הוא הגרוש של קרלה איתה יילד את אנצו ב-2003 ואת אווה ב-2007. למקסס וחברתו סטלה, נולדה ורוניקה ב-2008. אוקזר הגביע הצרפתי:2003 רומא הגביע האיטלקי:2007, 2008 מילאן הסופרקאפ האיטלקי:2011 אליפות אירופה עד גיל 18 בכדורגל (מקום שני):2000 גביע הקונפדרציות:2003 תקוות השנה:2000 נבחרת השנה בליגה 1:2003 מדיה וקבצים בנושא פיליפ מקסס בוויקישיתוף פיליפ מקסס, באתר Transfermarkt פיליפ מקסס, באתר Fussballdaten.de (בגרמנית) פיליפ מקסס, באתר Soccerway פיליפ מקסס, באתר WorldFootball.net פיליפ מקסס, באתר National Football Teams פיליפ מקסס, באתר FootballDatabase.eu VIDEO. Retourné acrobatique : Mexès imite Zlatan, באתר leparisien.fr סיקו המשחק באתר אופ"א